Littafin Tawhidi: Hakkin Allah akan Bayinsa

Kitab at-Tawheed (Arabic كتاب التوحيد) (Littafin kadaita Allah) littafi ne na Sunni game da kadaita Allah, na Islama (Tawhid) a mazhabar ta Athari . Littafin shine tushen farko na koyarwar Wahhabi game da kadaita Allah. Malami a mazhabar Hanbali Muhammad ibn Abd al-Wahhab ne ya rubuta littafin.

## Tarihi
Bayan karatu da karamin shekaru a Madina, Ibn ʿAbd-al-Wahhab ya yi tafiya zuwa wajen Yankin Larabawa, ya fara zuwa Basra  wanda har yanzu cibiyar al'adun Islama ce. A lokacin da ya zauna a Basra, Ibn 'Abd al-Wahhab ya yi karatun Hadith da Fiqhu a ƙarƙashin malamin addinin Islama Muhammad al-Majmu'i . A Basra, Ibn 'Abd al-Wahhab ya hadu da yan Shi'a kuma yakan rubuta rubuce-rubuce da ya ke musanta koyarwar tauhidin su. Har ila yau, rubuce-rubucen malamain tauhidin mazhabar Hanbali Ibn Rajab (d. 1393 AZ / 795 AH) kamar "*Kalimat al-Ikhlas*" sun yi tasiri game da rubuta littafin Ibn 'Abd al-Wahhab "*Kitab al-Tawhid*".

An haramta rubutun a Rasha a ranar 16 ga Yulin 2007 saboda gwamnatin Rasha ta lakafta shi da "mai tsattsauran ra'ayi", tare da wasu littattafai da yawa na malaman musulman musuluci, kamar Risala-i Nur Collection wanda Said Nursî ya rubuta. Nafigullah Ashirov, shugaban 'Spiritual Administration of Muslims of the Asian Part of Russia', ya yi Allah wadai da haramcin kuma ya soki gwamnatin Rasha game da hura wutan kiyayya ga wallafe-wallafen musulunci.

## Takaitaccen Bayanin Kadaita Allah da bauta

Littafin yana mai da hankali kan kadaita Allah kuma Ya kamata a bauta wa Allah kaɗai ba tare da wani matsakaici ba (wanda ake cewa kadaita Allah).  Har ila yau, littafin ya yi hani game da bautar Allah fiye da ɗaya (wanda ake nufi da samar wa Allah kishiya ko shirka) kuma ya ƙaryata kirkire-kirkire a cikin Islama ta hanyar bin Alkur'ani da hadith sosai. Littafin kuma yayi ƙoƙarin nuna haɗarin shirka ga mai karatu da kuma azabar da aka tanadarwa mai shirka a cikin Islama. Littafin ya kuma yi Allah wadai da amfani da sihiri ko duba (dukansu ana kiransu sihri ko shirka) a kowane nau'i kamar layu da falaki.

Muhammad Ibn ʿAbd al-Wahhab ya nemi farfadowa da tsarkakakken addinin Musulunci daga abin da ya fahimta a matsayin ayyukan addini da ba na Musulunci ba ta hanyar komawa ga abin da, ya yi imanin, sune ka'idodin addinin Musulmi. Ayyukansa gabaɗaya gajere ne, cike da ƙa'idodi daga *[[Alqur'ani mai girma|Alkur'ani]]* da *[[Hadisi]]*, kamar babban litattafan tauhidinsa, Kitāb at-Tawḥīd (Arabic: كتاب التوحيد; "Littafin kadaita Allah").  Ya koyar da cewa koyarwar farko ta Islama ita ce kadaita Allah (*[[Tauhidi|Tawhid]]*), kuma ya yi tir da waɗancan koyarwa da ayukan ayyukan addini da suka yadu tsakanin mutanen Najd. Biye da koyarwar Ibn Taymiyya game da *[[Tauhidi|Tawhidi]]*, Ibn 'Abd al-Wahhab ya yi imanin cewa yawancin mutanen Najd sun koma addinin gargajiya mai kama da lokacin *Jahiliyya* (kafin zamanin Islama) kuma ya yi tir da yawancin abubuwan addinin su a matsayin samar wa Allah kishiya (shirka).   Ya alakanta irin waɗannan ayyukan da al'adun Taqlid (kwaikwayon al'adun da aka kafa) waɗanda arnan-jahiliyya suke alfahari da shi.  Bisa ga koyarwar kadaita Allah wanda aka nuna a chikin 'litaffin kadaiata Allah' yawanci mabiya Ibn 'Abd al-Wahab suna kiran kansu da Masu kadaita Allah "Al-Muwahhiduun".

"Tsarin" koyarwar Ibn ʿAbd al-Wahhab ana samunsa a cikin Kitāb at-Tawḥīd, littafi na tauhidi wanda ya samo asali daga abubuwan da ke cikin *Alkur'ani* da rubuce rubuce kan ayyuka da kuma maganganun annabin Musulunci Muhammadu a cikin wallafe-wallafen Hadisi.  Yana wa'azi cewa bauta a cikin Islama ta haɗa da ayyukan ibada na yau da kullum kamar Salloli biyar a rana, na yau da kullun (*[[Sallah|Salat]]*); azumi (*[[Azumi a Musulunci|Sawm]]*); addu'a (*Dua*); neman kariya ko mafaka (*Istia'dha*); neman taimako (*Ist'ana* da *Istigatha*) na Allah kadai.

A cewar Masanin kimiyyar siyasa Dore Gold, Muhammadu ibn ʿAbd al-Wahhab ya gabatar da karfafar adawa ga addinin Kirista da kuma adawa da addinin Yahudawa a cikin babban littafinsa na tauhidi Kitāb at-Tawḥīd,  yana kwatanta mabiyan addinin Kirista da na Yahudawa a matsayin Masu sihiri  waɗanda suka yi imani da bautar shaidan,  kuma ta hanyar ambaton hadisi da aka danganta ga annabin Musulunci Muhammad,  ya bayyana cewa hukuncin kisa ga mai sihiri shine "cewa a buge wuyar shi da takobi". Ibn ʿAbd al-Wahhab ya tabbatar da cewa addinan Kirista da na Yahudawa sun sanya kaburbura na annabin su wuraren ibada kuma ya gargadi Musulmai kada su yi koyi da wannan aikin. Ibn ʿAbd al-Wahhab ya kammala cewa "Hanyar Ahlul kitabi an hukunta su a matsayin hanyar masu samawa Allah kishiya".

Ibn ʿAbd al-Wahhab ya yi imanin cewa ziyartar kabarin Muhammadu aiki ne mai kyau, yana ishara da yin haka a matsayin "daga cikin mafi kyawun ayyuka" yayin da yake jan hankali da hani akan wuce gona da iri.

## Dubi kuma
* Dangantakar Salafi da Sufi
* Taron kasa da kasa na 2016 kan addinin Sunni a Grozny
## Bayanan da aka ambata

## Bayani

## Haɗin waje
* Kitab at-Tawheed Bayyanawa (a Turanci) 
* Kitab at-Tawheed (Ka ba mu fassarar Salam) (a Turanci) 
* Kitab at-Tawheed (asalin) (a cikin Larabci) 
* Kitab at-Tawheed (fassarar Ahmed Hassan) (a cikin Bengali) 
* Kitab at-Tawheed (mai fassara da ba a sani ba) (a cikin Rasha) 
* Kitab al-Tawhid (Abdullah Omar Naseef) (a cikin Filipino) 
* Kitab at-Tauhid (Musa Abdullah Reyes) (a cikin Mutanen Espanya) 
* Cikakken tsari na unicode a cikin Shamila Library